Мёртвае (возера, Мядзельскі раён)

Мёртвае — невялікае возера ў Мядзельскім раёне Мінскай вобласці Беларусі. Уваходзіць у склад Блакітных азёр. Знаходзіцца на тэрыторыі ландшафтнага заказніка «Блакітныя азёры». Уваходзіць у Балдуцкую групу азёр. Возера належыць да басейну ракі Страча. Катлавіну возера ўтварае паласа верхавога балота, а таму ў ваду не трапляюць мінеральныя рэчывы. Мінералізацыя возера не перавышае 50—60 мг/л. Воднае люстэрка мае амаль чорны колер. На мелкаводдзі водныя расліны не распаўсюджаныя. Рыба ў возеры практычна адсутнічае. З гэтай прычыны возера атрымала сваю назву.